Radio Voima

Radio Voima on Lahdessa toimiva kaupallinen paikallisradio. Radion päätoimittaja ja toimitusjohtaja on Matti Eve.

Radio Voima kuuluu Lahdessa (Radiomäki) taajuudella 98,6 MHz ja Itä-Hämeessä (Nuoramoinen) taajuudella 94,9 MHz. Lähetys kuului muutamien vuosien ajan myös Kymenlaaksossa (Jaala) taajuudella 91,0 MHz. Lokakuussa 2022 Hämeen Media sai Radio Voimalle toimiluvan Hausjärvelle.

Radio 99 (nyk. Radio Voima) valittiin Vuoden 2005 radioksi. Taajuudella toimi marraskuusta 1990 paikallisradio nimeltään Lahden Kanava 99 ja sen alkuperäinen taajuus oli 99,0 MHz. Toimintaa pyörittäneen Tiimarin perustajana tunnetun Kari Sulkasen omistaman yhtiön ajauduttua konkurssiin 2000-luvun alussa taajuudella jatkoi työntekijöiden voimin Monday's Special Oy. Radioaseman  nimenä oli Radio 99 marraskuuhun 2007 asti.  Radio Voiman taustayhtiö Monday´s special kuuluu nykyään Hämeen Mediaan.

Lähteet

Aiheesta muualla 

 Radio Voiman virallinen sivusto
 Suomen Radioiden Liitto 
 Kuuluvuuskartta  Radio Voima

Suomalaiset radioasemat
Paikallisradiot
Lahden media
Hämeen Media
Keskisuomalainen